Grønn sosialisme

Grønn sosialisme er en politisk retning som prøver å forene sosialisme med økologi og miljøvern. Betegnelsen var særlig mye brukt i perioden etter at stortingsrepresentant Bjørn Unneberg (Sp.) i 1971 utgav boken Grønn sosialisme for utkantproletarer. Noen folkelige grunntanker om frihet, likhet og brorskap i vår tid. På denne tiden ble grønn sosialisme ofte brukt synonymt med populisme.

Hartvig Sætra og Ottar Brox var andre kjente talsmenn for denne retningen. SV og venstrefløyen i Senterpartiet har fortsatt noen trekk fra den grønne sosialismen, og SV er medlem av Nordic Green Left Alliance.

Referanser 

Politiske ideologier